### 20.    Beslutning om afslutning af E4Water projekt og overdragelse af algeanlæg til [adresse]

**Åbent**

Sagsnr.: 326-2014-112939     J.nr.: 00.03.04           Dokumentnr.:
326-2016-401359

**Sagstype**

Beslutning

**Resume og sagens baggrund**

Kalundborg Kommunes Udviklingsstab har i perioden 1/5-2012
til 1/5-2016 deltaget i et EU-finansieret projekt, kaldet E4Water. Projektet er
afsluttet og har vundet stor international anerkendelse og omtale.
Økonomiudvalget er tidligere blevet orienteret om et forholdsvis stort
forventet underskud i projektet.

**Indstillinger**

Direktøren indstiller at den forslåede afslutning af E4water
projektet godkendes, herunder overdragelsen af anlægget til Kalundborg
Renseanlæg A/S, som herefter ejer anlægget. Samtidig pålægges [adresse]
at videreføre driften af algeanlægget som innovationsplatform.

**Behandling**

Økonomiudvalget og Kommunalbestyrelsen

Overdragelsesaftalen behandles på et bestyrelsesmøde i
Kalundborg Forsyning den 15. december.  Sagen fremstilles for Kommunalbestyrelsen
efter Kalundborg Forsynings indstilling på det nævnte møde.

**Sagsfremstilling**

E4Water projektets formål har været at opføre et test- og
demonstrationsanlæg til produktion af alger, som renser spildevand fra
industrien. Anlægget er placeret på [adresse] område.

Projektet har været en samarbejdsplatform for
vidensinstitutioner og virksomheder til udvikling af ny viden og teknologi,
bl.a. inden for forsyningssektoren. Det fysiske algeanlæg ønskes overdraget til
[adresse], som herefter ejer anlægget. [adresse]
pålægges at bruge anlægget som innovationsplatform for nye samarbejder og
teknologier.

Økonomiudvalget er på mødet den 22. april 2015 blevet
orienteret om projektets estimerede underskud på 3,8 mill. På dette tidspunkt
arbejdede Udviklingsstaben på løsninger, der dels sørgede for at projektet
opnåede gode resultater, dels kunne blive afsluttet økonomisk.

Siden medio 2015 er der arbejdet med finde løsninger
samtidig med at projektet officielt skulle evalueres og dermed afsluttes. Dette
arbejde har blandt andet betydet et betydeligt mindre underskud end forventet,
nemlig kr. 850.000,-. Det reducerede underskud skyldes følgende faktorer:

· Kalundborg Renseanlæg betaler for overdragelse af know how m.v.
på algeproduktionen på kr. 765.312, da Forsyningen ikke har deltaget i
projektet før end sidste fase.

· Tilbageløbsmidler, det vil sige uforbrugte midler i E4Water
konsortiets andre delprojekter, har bidraget med 2 mill. mere end forventet

· Indgået samarbejdsaftale med [adresse] i projektets
sidste del har sparet betydelige driftsomkostninger

Udviklingsstaben dækker det økonomiske underskud på kr.
850.000,- af eget budget på følgende måde:

· Salg af konsulenttimer, bl.a. til Kalundborg Forsyning til
udvikling og drift af anlægget som innovationsplatform

· Besparelse på Udviklingsstabens almindelige drift, over en 3-årig
periode (handleplan er aftalt med Økonomistaben)

**Økonomiske konsekvenser**

Udviklingsstaben dækker det økonomiske underskud på kr.
850.000,- af eget budget. Herudover er der ingen økonomiske konsekvenser.

**Økonomiudvalgets møde den 14.
december 2016:**

Anbefales.

**Bilag**

|  |  |
| --- | --- |
| Overdragelsesaftale for algeanlæg 071216 | 326-2016-422012 |